OzLabs/hebrew-wiki-articles huggingface dataset:
בארה של מרים או קטעים מחיי אנוש

בארה של מרים או קטעים מחיי אנוש הוא סיפור קצר מאת ש"י עגנון, אחד מסיפוריו המוקדמים, שפורסם בשנת 1909 בעיתון "הפועל הצעיר". הסיפור לא נכלל בקובץ כל סיפוריו של עגנון, אך פורסם שנית בספר "קובץ עגנון" שבעריכת אמונה ירון, רפאל וייזר, דן לאור וראובן מירקין. קטעים מהסיפור שולבו ברומן "תמול שלשום" ומתוך סיפור זה נולד הסיפור "אגדת הסופר", אשר נכלל בכרך "אלו ואלו". 

שם הסיפור נלקח מבארה של מרים שהיא, על פי המסורת, באר מים נסית שלוותה את בני ישראל בנדודיהם במדבר סיני, בזכותה של מרים הנביאה.

==לקריאה נוספת==
* גרשון שקד, אמנות הסיפור של עגנון, ספרית פועלים, 1973, הפרק "במאבק עם שלל הסנטימנטאליות", עמ' 30–42.
* יהודית הלוי-צוויק, תקופת גרמניה ביצירתו של ש"י עגנון, דוקטורט, האוניברסיטה העברית בירושלים, 1968, עמ' 55–56
* חיים באר, "עגנון וברנר ו'בארה של מרים'", הארץ, 7 באוגוסט 1992.
* חיים באר, "רשימתו הגנוזה של ברנר על 'בארה של מרים' מאת עגנון", בספרו גם אהבתם גם שנאתם - ביאליק, ברנר, עגנון מערכות-יחסים, הוצאת עם עובד, 1994, עמ' 363–365.
* דן לאור, "ש"י עגנון", מרכז זלמן שזר, עמ' 29-28.
<div class="mw-content-ltr">
* Arnold Band, Nostalgia and Nightmare: The Fiction of S.J. Agnon, University of California Press, 1968, pp. 63–67
</div>

==קישורים חיצוניים==
* , , , , 

קטגוריה:כתבי ש"י עגנון
קטגוריה:סיפורים קצרים בעברית
יחסי ארצות הברית – טנזניה

יחסי ארצות הברית–טנזניה הם היחסים ההדדיים בין טנזניה לבין ארצות הברית.

== היסטוריה ==
חלק ניכר מהיחסים בין שתי המדינות הושפע מהמלחמה הקרה, ולאחרונה גם מהמדיניות האמריקנית כלפי אפריקה ופיתוח. לפעמים היחסים בין שתי המדינות היו מתוחים, אם כי בשנים האחרונות שתי המדינות הקימו שותפות שהולכת וגדלה.

חלק מהמתיחות שהייתה בין המדינות, שורשיה הם מהמדיניות האנטי-קולוניאלית של טנזניה, לעומת האינטרס שהיה לארצות הברית בהגנה על השווקים ועל האינטרסים העסקיים באפריקה. האינטרסים האלה גרמו לקונפליקט בשנת 1961, ובשנות ה-80 המאוחרות. מאז היחסים בין המדינות השתפרו כתוצאה מאינטרסים משותפים בהפחתת חובות, משברי פליטים רצופים, שחרור מדינות דרום אפריקה ושיפור הכלכלה הטנזנית.
נשיא ארצות הברית [[ברק אובמה פוגש את עמיתו הטנזני ג'קיה קיקוואט בחדר הסגלגל במאי 2009.]]
ב-7 באוגוסט 1998 טרוריסטים הקשורים לאל-קאעידה פוצצו את שגרירויות ארצות הברית בדאר א-סלאם ובניירובי, קניה, מה שגרם להרבה נפגעים הן טנזנים והן אמריקאים, וספג גינוי מכל רחבי העולם. בעקבות הפיגוע, טנזניה החלה לקבל עזרה פיננסית מארצות הברית ללחימה בטרור ולהכשרה משטרתית. בספטמבר 1999 ביקר הנשיא בנג'מין מקאפה בארצות הברית עם משלחת של אנשי עסקים בכירים, מה ששיקף את הרמה המוגברת של שיתוף הפעולה על סחר והשקעות של טנזניה ומחויבותה לליברליזציה כלכלית. הנשיא ג'קיה קיקוואט ביקר בארצות הברית במאי 2006, ונפגש עם מזכירת המדינה רייס, סגן הנשיא דיק צ' ייני, ועם הנשיא ג'ורג' ווקר בוש. קיקוואט רוצה להרחיב את הקשרים של טנזניה עם ארצות הברית בכל התחומים, כולל פוליטיים, כלכליים, וצבאיים.

ממשלת ארצות הברית מספקת סיוע לטנזניה על ידי תמיכה בתחומי בריאות, איכות הסביבה, דמוקרטיה, ופיתוח של המגזר הפרטי. בנוסף, הסוכנות האמריקנית לפיתוח בינלאומי משקיעה בטנזניה כ-20 מיליון דולר בשנה. חיל השלום אשר פעל בטנזניה, והופסק בשל התנגדות טנזניה למעורבות במלחמת וייטנאם בשנות ה-60, הוקם מחדש בשנת 1979, והוא מספק סיוע בחינוך דרך ההוראה של המורים. חיל השלום גם מסייע בבריאות וסביבה, וכיום 147 מתנדבים משרתים בטנזניה. הגברת הראשונה,לורה בוש ביקרה בדאר א-סלאם ובזנזיבר באמצע יולי 2005.

==יחסים דיפלומטיים==
טנזניה מחזיקה בארצות הברית שגרירות בוושינגטון די. סי. ו-8 קונסוליות באלבקרקי, אטלנטה, דטרויט, מיניאפוליס, ניו אורלינס, פילדלפיה, סן פרנסיסקו וסנט לואיס, ואילו ארצות הברית מחזיקה בטנזניה שגרירות בדאר א-סלאם בלבד.

== קישורים חיצוניים ==

* [https://history.state.gov/countries/tanzania ההיסטוריה של יחסי ארצות הברית–טנזניה]
* [https://web.archive.org/web/20100610123126/http://www.africa.ufl.edu/asq/v8/v8i3a3.pdf ווטרס, טוני (2006).] [https://web.archive.org/web/20100610123126/http://www.africa.ufl.edu/asq/v8/v8i3a3.pdf שווקים ומוסריות של אמריקה: היחסים עם טנזניה.]

== הערות שוליים ==
אצטדיון פלוגרנדה

אצטדיון פלוגרנדה (בספרדית Estadio Palogrande) הוא אצטדיון כדורגל הממוקם בעיר מניסלס שבקולומביה ותכולתו היא 42,678 מקומות. האצטדיון משמש בתור מגרשה הביתי של קבוצת אונסה קלדס. האצטדיון אירח בעבר את משחקי הקופה אמריקה 2001, גמר גביע ליברטדורס ב-2004 ואת המונדיאליטו ב-2011.

==היסטוריה==
אצטדיון פלוגרנדה הוקם לראשונה ב-1936 ועלות הבניה שלו הייתה כ-5,500,000 פסו. הוא נבנה בעיקר עבור משחקיה הלאומיים של קולומביה שהתקיימו באותה תקופה במניסלס. משחק הכדורגל הרשמי הראשון שנערך באצטדיון היה ב-15 באוגוסט 1948 שבו אירחה דפורטס קלדס את אינדפנדיינטה סנטה פה והסתיים ב-1-1. ב-1949, במלאת 100 שנים לעיר, שונה שמו של האצטדיון לשמו של ראש העיר: פרננדו לונדוניו לונדוניו. האצטדיון הכיל 16,000 מקומות ושימש קבוצות כמו אתלטיקו קבל, אתלטיקו מניסלס, דפורטיבו מניסלס, אונסה דפורטיבו ודפורטס קלדס.

בשנת 1993 הוחלט להרוס את אצטדיון פרננדו לונדוניו לונדוניו ולבנות במקומו אחד חדש יותר וגדול יותר, האצטדיון הנוכחי. הבניה הסתיימה ב-1994 והאצטדיון קיבל חזרה את שמו המקורי: פלוגרנדה. הפתיחה הייתה ב-30 ביולי 1994 במשחק ידידות בין אונסה קלדס לקרוזיירו, משחק שהסתיים בניצחון של הברזילאים 5-2. לקראת גביע העולם עד גיל 20 אותו אירחה קולומביה ב-2011, שופץ האצטדיון ומקומות העמידה הוחלפו במושבים. הוחלפו גם המלתחות, תאי העיתונאים וחדרי ההלבשה בסך הכל עלות של 8,500,000 דולר.

צילום פנורמי של אצטדיון פלוגרנדה

מבט מחוץ לאצטדיון

==אירועים מרכזיים==
* משחקי הקופה אמריקה 2001
* גמר גביע ליברטדורס ב-2004
* משחקי המונדיאליטו 2011

==קישורים חיצוניים==

פלוגרנדה
קטגוריה:אונסה קלדס
קטגוריה:מניסלס: ספורט
סרו גיראסי

סרו גיראסי (נולד ב-12 במרץ 1996 בארל, צרפת) הוא כדורגלן צרפתי- גינאי המשחק בעמדת החלוץ בבורוסיה דורטמונד ובנבחרת גינאה.

==קריירת מועדונים==
בחודש יולי של שנת 2015 גיראסי עבר מסטאד לאבאל וחתם על חוזה לארבע שנים במדי ליל הצרפתית. סכום ההעברה שוער במיליון אירו. במדי ליל גיראסי לא הרבה לשחק ורשם בסך הכל שמונה הופעות ליגה.

ב-20 ביולי 2016 גיראסי חתם לחוזה לחמש שנים במדי פ.צ. קלן הגרמנית. זמן קצר לאחר שהגיע, גיראסי עבר ניתוח מפגיעה במניסקוס. כמו כן, במחצית העונה הראשונה של 17–2016 הוא חווה כמה פגיעות בשריר שהשאירו אותו מחוץ לפעילות. את הופעת הבכורה שלו בבונדסליגה ערך ב-1 באפריל 2017 נגד המבורג במסגרת המחזור ה-26. כמה ימים לאחר מכן הוא נשאר מחוץ לפעילות שוב הודות לפגיעות בשריריו.

בינואר 2019 הושאל עד לסיום העונה לקבוצת אמיין מהלגיה הבכירה בצרפת. בסיום העונה ניצלה הקבוצה הצרפתית את האפשרות ורכשה את השחקן. בעונת 2020/21 גיראסי הבקיע 9 שערים עבור אמיין, אך לא הצליח למנוע את נשירתה לליג 2. במחזור הראשון בעונת 2021/22 הבקיע גיראסי שער, אך זה היה משחקו האחרון בקבוצה, שכן לקראת תום חלון ההעברות נרכש על ידי ראן. גיראסי שיחק שתי עונות מלאות בראן, כשבעונת 2021/22 הבקיע 10 שערי ליגה וסיים עם ראן במקום השישי, ובעונת 2022/23 הבקיע 9 שערי ליגה, וסיים עם קבוצתו במקום הרביעי.

את עונת 2022/23 החל גיראסי בראן, אך הושאל לשטוטגרט לעונה אחת, לקראת תום חלון ההעברות של הקיץ. בעונת ההשאלה לשטוטגרט, 2022/23 גיראסי הבקיע 11 שערי ליגה, וניצל מירידה רק במשחקי המבחן מול המבורג, בהם הבקיע שער אחד. בקיץ 2023 נרכש גיראסי מראן על ידי שטוטגרט, ובעונת 2023/24 רשם עונת שיא אישית, בה הבקיע 28 שערי ליגה, וסיים כסגן מלך השערים של הבונדסליגה, וקבוצתו סיימה במקום השני המפתיע, לאחר מספר עונות בהן שהתה בתחתית.

בקיץ 2024 נרכש גיראסי על ידי בורוסיה דורטמונד תמורת דמי העברה של 18 מיליון אירו.

== קריירה בינלאומית ==
נכלל בסגל נבחרת גינאה לטורניר גביע אפריקה לאומות 2023.

==קישורים חיצוניים==

==הערות שוליים==

קטגוריה:חלוצי כדורגל צרפתים
קטגוריה:כדורגלנים צרפתים
קטגוריה:כדורגלני נבחרת גינאה
קטגוריה:כדורגלני ליל
קטגוריה:כדורגלני אוסר
קטגוריה:כדורגלני פ.צ. קלן
קטגוריה:כדורגלני אמיין
קטגוריה:כדורגלני סטאד רן
קטגוריה:ארל: כדורגלנים
קטגוריה:כדורגלני שטוטגרט
קטגוריה:כדורגלני בורוסיה דורטמונד
קטגוריה:כדורגלני גביע אפריקה לאומות 2023
קטגוריה:צרפתים שנולדו ב-1996
משלחת החקר הבריטית, אוסטרלית וניו זילנדית לאנטארקטיקה

משלחת החקר הבריטית, אוסטרלית וניו זילנדית לאנטארקטיקה (באנגלית: British Australian (and) New Zealand Antarctic Research Expedition (BANZARE)) הייתה משלחת חקר לאנטארקטיקה בשנים 1929 ו-1931, שכללה שני מסעות בשתי עונות קיץ דרומי עוקבות. היוזמה למשלחת הייתה של חבר העמים הבריטי, מתוך מניעים גאופוליטיים ולאו דווקא מדעיים, במימון של הממלכה המאוחדת, אוסטרליה וניו זילנד.
הצוות של דגלאס מוסון תובע חזקה על ארץ רוברטסון לכתר הבריטי במהלך המשלחת הבריטית, אוסטרלית וניו זילנדית.
בראש המשלחת עמד סר דאגלס מוסון ותחתיו היו כמה מפקדי משנה (קפטן ק. נ. מקנזי, שהחליף את קפטן ג'ון קינג דייוויס לקיץ השני באונייה "דיסקברי", האונייה ששימשה לפנים את רוברט פלקון סקוט. המשלחת, שביצעה גם כמה טיסות קצרות במטוס קטן, מיפתה את קו החוף של אנטארקטיקה וגילתה את ארץ רוברטסון ואת ארץ הנסיכה אליזבת (שנכללו בהמשך בתביעות הטריטוריאליות של אוסטרליה באנטארקטיקה).

המסעות הוגדרו בראש ובראשונה כ"משלחת חקר רכושנית", ומוסון הכריז חגיגית על ריבונות בריטית על שטחי אנטארקטיקה בכל אחת מחמש הנחיתות שביצעה המשלחת - מתוך הבנה, שהטריטוריה תימסר בהמשך לאוסטרליה (כפי שקרה ב-1933). הכרזה כזאת הושמעה ב-5 בינואר 1931 בכף דניסון, האתר שמשלחת אוסטרלאסיה לאנטארקטיקה של מוסון השתלטה עליו בשנים 1913-1912. עותק כתוב ביד של ההכרזה הושאר באתר, סגור במיכל שנוצר מפחיות מזון ונקבר מתחת לגל אבנים. המכתב הוצא והושב בשנת 1977 בידי משלחת אוסטרלית לאנטארקטיקה, והוא מוצג באוסף מוסון במוזיאון הלאומי של אוסטרליה.

המשלחת הבריטית, אוסטרלית וניו זילנדית עסקה גם במחקר מדעי וסיפקה 13 כרכים של מאמרים על גאולוגיה, אוקיינוגרפיה, מטאורולוגיה, מגנטיות של כדור הארץ, זואולוגיה ובוטניקה, בין 1937 ל-1975. רוברט פאלה היה עוזר הזואולוג.

== לקריאה נוספת ==
<div class="mw-content-ltr">
*B.A.N.Z. Antarctic Research Expedition 1929–1931 Reports (1937–1975), Adelaide: BANZAR Expedition Committee & Mawson Institute for Antarctic Research, University of Adelaide.
*Collis, Christy (2004) The Proclamation Island Moment: Making Antarctica Australian. Law Text Culture 8:1–18.
*Price, A. Grenfell (1962) The Winning of Australian Antarctica: Mawson's BANZARE voyages, 1929–31: based on the Mawson Papers, Sydney: Angus & Robertson</div>.

== קישורים חיצוניים ==

<div class="mw-content-ltr">
* [http://www.south-pole.com/p0000099.htm Douglas Mawson 1882–1958]
* [https://web.archive.org/web/20050911022520/http://geonames.usgs.gov/stategaz/ANTARCTICA.TXT All features of Antarctica listed in one single *.TXT-File, provided by the United States Geological Survey (USGS)] In this document, BANZARE appears often, a search for "BANZARE" shows which features BANZARE was involved with.
</div>

==הערות שוליים==

קטגוריה:משלחות לאנטארקטיקה
יחסי ארצות הברית – לסוטו

יחסי ארצות הברית–לסוטו הם היחסים ההדדיים בין ממלכת לסוטו ובין ארצות הברית של אמריקה.

== היסטוריה ==
ארצות הברית הייתה אחת מארבע המדינות הראשונות שהקימו שגרירות במסרו, לאחר שלסוטו קיבלה את עצמאותה מבריטניה ב-1966. מאז היחסים בין שתי המדינות נשמרים באופן עקבי באופן חיובי. בשנת 1996 ארצות הברית סגרה את תוכנית הסיוע הדו-צדדית שלה בלסוטו. המשרד האזורי הדרום אפריקאי של הסוכנות האמריקנית לפיתוח בינלאומי (USAID) הממוקם בגאבורון, בוצוואנה מנהל כיום את מרבית הסיוע האמריקני ללסוטו, אשר הסתכם בכ-2 מיליון דולר בשנת 2004. סך כל הסיוע האמריקני ללסוטו עולה על 10 מיליון דולר, כולל סיוע הומניטארי סיוע במזון. חיל השלום פועל בלסוטו מאז 1967, וכ-100 מתנדבים מסייעים בעיקר בתחומי הבריאות והחינוך. ממשלת לסוטו מעודדת השתתפות אמריקנית גדולה יותר בחיים מסחריים ומקבלת בברכה עניין ממשקיעים אמריקאים וספקים פוטנציאליים. בשנת 2007 חתמה ממשלת לסוטו על הסכם עם המילניום תאגיד אתגר, שתספק 362.5 מיליון דולר לתמיכה בפיתוח ענף המים, הבריאות, והתשתיות, בסקטור הפרטי.

==יחסים דיפלומטיים==
לסוטו מחזיקה בארצות הברית שגרירות בוושינגטון די. סי. ו-2 קונסוליות באוסטין ובניו אורלינס, ואילו ארצות הברית מחזיקה בלסוטו שגרירות במסרו בלבד.

== קישורים חיצוניים ==

* [https://history.state.gov/countries/lesotho ההיסטוריה של יחסי ארצות הברית–לסוטו]

== הערות שוליים ==
סטפלון דון

סטפאני אלן (באנגלית: Stephanie Allen; נולדה ב-14 בדצמבר 1991), המוכרת בשם הבמה סטפלון דון (באנגלית: Stefflon Don), היא ראפרית, זמרת וכותבת שירים בריטית. פרצה לראשונה בבריטניה ב-2017 עם השירים "Instruction" ו-"Hurtin' Me".

==ביוגרפיה==
סטפלון נולדה בברמינגהאם שבאנגליה. היא ממוצא ג'מייקני. כשהייתה בת 4, עברה עם משפחתה להולנד. בגיל 14 היא חזרה ללימודים בבית ספר בלונדון.

לפני שהחלה לעסוק במוזיקה, עבדה כמעצבת שיער וכמעצבת עוגות.

==קריירה==
לפני שחתמה על חוזה תקליטים, שחררה מוזיקה באופן עצמאי ליוטיוב ושיתפה פעולה עם ראפרים רבים.

ב-2016 חתמה דון על חוזה תקליטים עם חברת יוניברסל מיוזיק והקימה חברת תקליטים עצמאית משלה בשם "V-IV London". בסוף השנה הוציאה לאור אלבום דיגיטלי ובו 11 רצועות הנקרא "Real Ting Mixtape". שלושה שירים מתוך האלבום פורסמו בערוץ ה-VEVO הרשמי שלה, עם קליפים. באותה השנה השתתפה בשיר של הזמר Jeremih הנקרא "London".

ב-2017 השתתפה סטפלון דון בשיר "Instruction" של המפיק הבריטי ג'קס ג'ונאס ושל הזמרת האמריקאית דמי לובאטו, השיר זכה להצלחה ובבריטניה השיר הגיע למקום 13 במצעד הסינגלים הבריטי. באותה השנה פרסמה את סינגל הבכורה שלה שהוא שיר הפריצה שלה בבריטניה, "Hurtin' Me" שהגיע למקום השביעי במצעד הסינגלים הבריטי והגיע למעמד זהב בבריטניה. בשיר מתארח הראפר האמריקאי פרנץ' מונטנה. באותה השנה זכתה בפרס "Best Female" בטקס MOBO Awards של בריטניה. לאחר מכן השתתפה בשיר "Cigarette", של מייבל וריי. באותה השנה זכתה להשתתף בתוכנית "אפל מיוזיק: הבא".

ב-2018 הוציאה את הסינגל "Pretty Girl" המלווה בקליפ שצולם בכותלי בית הספר "היל מיל" בלונדון.

==קישורים חיצוניים==

* 

== הערות שוליים ==

קטגוריה:ראפרים בריטים
קטגוריה:ראפריות בריטיות
קטגוריה:בריטיות שנולדו ב-1991
קטגוריה:בריטים שנולדו ב-1991
פיץ' פרפקט

פיץ' פרפקט (באנגלית: Pitch Perfect) הוא סרט קומדיה מוזיקלית בבימויו של ג'ייסון מור. הסרט עוקב אחר קבוצת אקפלת בנות באוניברסיטת ברדן. הסרט זכה להצלחה רבה ובעקבותיו יצאו שני סרטי המשך, פיץ' פרפקט 2 (2015) ופיץ' פרפקט 3 (2017).

== תקציר העלילה ==
קבוצת אקפלה מאוניברסיטת ברדן שבלואיזיאנה בשם ה"ברדן בלאס" מבצעות קטע בתחרות עד שאחת מהן מקיאה על הקהל והן מושפלות בתחרות. בקה מתחילה את הלימודים באוניברסיטה ולא מרוצה מהעניין, לאחר שאביה מציב לה אולטימטום היא מצטרפת לקבוצת האקפלה של הבנות. לאחר שהיא מוצאת את מקומה בקבוצה, הברדן בלאס מתחרות בתחרות הארצית השנתית וזוכות בתחרות.

== צוות השחקנים והדמויות ==
* אנה קנדריק בתור בקה מיטשל- בחורה מבודדת וצינית ללא חברים, אשר מבלה את כל זמנה בלערוך מוזיקה, אביה לוחץ עליה להיכנס לחיי הקולג׳ וכתוצאה מכך ומדואט ספונטני שהיא וקלואי שרו, היא מצטרפת להקת "הבלות" ומשנה אותן לגמרי.
* אנה קאמפ בתור אוברי פוזן- בחורה שתלטנית ולחוצה אשר מנהלת את להקת האקאפלה "הבלות" יחד עם החברה הטובה ביותר שלה, קלואי בשנתה האחרונה בקולג׳.
* בריטני סנואו קלואי בייל- ג׳ינג׳ית נחמדה ומבעבעת אשר מרגיעה את אוברי כשהיא נלחצת או מתעצבנת יותר מהדרוש, ומשכנעת את בקה להצטרף ל"בלות". בסוף הסרט קלואי מתעמתת עם אוברי, על איך היא לא יכולה לשלוט בכל דבר.
* רבל וילסון בתור "איימי השמנה"- חברה בלהקת ה"בלות", שלא לוקחת שום דבר ברצינות. מתחברת במהלך הסרט לבקה ולאוברי, מתאהבת בבאמפר.
* האנה מיי לי בתור לילי אונהקורמרה- בחורה שקטה ומוזרה, כשהיא מדברת, אף אחת לא שומעת אותה, מה שוגרם לה להגיד דברים מאוד משונים.
* אלכסיס נאפ בתור סטייסי קונראד- חברה בלהקת ה"בלות", אוברי קיבלה את סטייסי ללהקה בגלל גופה ולא בגגל קולה, סטייסי נוהגת להיות מאוד מינית לעיתים קרובות.
* אסתר דין בתור סינתיה רוז אדמס- בחורה עם קול מרהיב אשר התקבלה ל"בלות", בתחילת הסרט אוברי ואיימי מתערבות אם סינתיה היא לסבית או לא אחרי שהן תפסו אותה בוהה בחזה של סטייסי.
* סקיילר אסטין בתור ג'סי סוונסון- בחור שפוגש את בקה בעבודה בסטודיו, אוהב מוזיקה, וחבר בלהקת "הטראבלמייקרס", בסוף הסרט ג׳סי ובקה מתנשקים והופכים לזוג.
* בן פלאט בתור בנג'י אפלבוים- מעריץ של מלחמת הכוכבים וקסמים, ניסה ללא הצלחה להתקבל ל"טראבלמייקרס" ובסוף הסרט החליף את הקפטן שלהם, באמפר אלן.
*אדם דווין בתור במאפר אלן- יריבה של אוברי וקפטן להקת האקאפלה, "טראבלמייקרס", הוא מתייחס בזלזול לחברות הלהקה של ה"בלות", מה שגורם ליריבות בין שתי הלהקות, מתאהב באיימי השמנה.

== הפקה ==
הסרט מבוסס על ספר בשם "Pitch Perfect: The Quest for Collegiate a Cappella Glory" מאת מיקי רפקין. רפקין הוא עורך במגזין GQ, כחלק מהתחקיר לכתיבת הספר הוא אסף מידע על קבוצות אקפלה במשך שנה. הסרט צולם באוניברסיטת לואיזיאנה שממקומת בבאטון רוז', לואיזיאנה.

== פסקול ==
הפסקול הרשמי של הסרט נשא את השם "Pitch Perfect: The Quest for Collegiate a Cappella Glory" והוא יצא רשמית ב-25 בספטמבר 2012. שלושה שירים מהפסקול נכנסו למצעד 100 הגדולים של הבילבורד. הוא נכנס למצעדי המכירות של 2013 עם מכירות של למעלה מ-1.2 מיליון עותקים, נכון לאפריל 2015.

== סרטי המשך ==
באפריל 2013 אושר רשמית כי יופק סרט המשך אשר יצא בשנת 2015. הסרט פיץ' פרפקט 2 יצא ב-15 במאי 2015 וזכה להצלחה בקופות.

ביוני 2015 החלו העבודות על הסרט השלישי. הסרט פיץ' פרפקט 3 יצא רשמית ב-22 בדצמבר 2017.

== קישורים חיצוניים ==
* 

קטגוריה:סרטי 2012
קטגוריה:סרטים אמריקאיים
קטגוריה:סרטים באנגלית
קטגוריה:סרטי להט"ב מוזיקליים
קטגוריה:סרטי אולפני יוניברסל
קטגוריה:זוכי פרס בחירת הנוער: סרטים
קטגוריה:סרטים שצולמו בלואיזיאנה
יחסי נורווגיה–סין

יחסי הרפובליקה העממית של סין–נורווגיה כוננו באופן רשמי ב-7 באוקטובר 1950, וב-5 באוקטובר 1954 הוקמו הנציגויות הדיפלומטיות בשתי המדינות.

== היסטוריה ==
המשלחת הדיפלומטית הנורווגית הראשונה בסין, נוסדה בשנת 1851 במהלך האיחוד השוודי-נורווגי. זו הוקמה בגואנגג'ואו. בשנת 1853, הוקמה קונסוליה חדשה בשאנגחאי, אשר הפכה בשנת 1863 לקונסוליה הכללית ואילו הקונסוליה בגואנגג'ואו ירדה מחשיבותה.

בשנת 1905 כאשר נורווגיה נפרדה משוודיה, היא הקימה משלחת דיפלומטית עצמאית בסין. שנה לאחר מכן, ערך דאי הונגקי, ראש מחלקת התרבות של שושלת צ'ינג ביקור ממלכתי ראשון בנורווגיה.

== יחסים כלכליים ==
במהלך השנים, התפתחו הקשרים בין המדינות מיחסים תרבותיים ופוליטיים לקשרים בתחום הכלכלה, התעשייה והטכנולוגיה.

בשנת 2003, את היקף הסחר הבילטרלי בין סין ונורווגיה עמד על כ-1.76 מיליארד דולר. הסחר בין שתי המדינות גדל בהתמדה לאורך השנים.

בשנת 2008, היצוא מנורווגיה לסין עמד על 1.93 מיליארד דולר, ואילו היצוא מסין לנורווגיה עמד על 5.43 מיליארד דולר. בשנת 2009 היצוא הנורווגי לסין גדל ב-39% לכ-2.28 מיליארד דולר, וכלל ציוד, כימיקלים, מוצרים אופטיים ומכשירים רפואיים. היצוא מסין לנורווגיה עמד על כ-5.25 מיליארד דולר, גידול של 4.5% מהשנה שקדמה לה.

עיקר היצוא מסין לנורווגיה הם ספינות, טקסטיל, בגדים, ומוצרים מכניים ואלקטרונים.

עיקר היצוא מנורווגיה לסין הם נפט גולמי, מכונות ומוצרי חשמל, דשנים, ציוד בנייה וכרייה, מוצרי תעשייה, סלמון, וכן מתכות גולמיות.

== פרשת הפרס נובל לשלום ==
היחסים בין המדינות עלו על שרטון בשנת 2010, בעקבות החלטת הפרלמנט הנורווגי להעניק את פרס נובל לשלום לפעיל זכויות האדם, ליו שיאובו, שישב בכלא בשל דעותיו. סין הגיבה בחריפות, וטענה כי ההחלטה תפגום ביחסים בין שתי המדינות. ואכן בעקבות כך בוטלה פגישה מתוכננת פגישה בבייג'ינג בין שרת הדיג הנורווגית ליסבת ברג-הנסן ורשויות פיקוח המזון הסינים. כמו כן בוטלו הופעות של המוזיקאי הנורווגי - אלכסנדר ריבק, זוכה אירוויזיון 2009, שהיו אמורות להתקיים בסין. בתחילת דצמבר אותה שנה, הודיעה נורווגיה על השעיית שיחות הסחר עם סין, ורק בשנת 2016 התחדשו היחסים בין המדינות.

==נציגויות דיפלומטיות==
נורווגיה מחזיקה בסין שגרירות בבייג'ינג ו-2 קונסוליות בגואנגג'ואו, ושאנגחאי, ואילו סין מחזיקה בנורווגיה שגרירות באוסלו בלבד.

== קישורים חיצוניים ==
* [https://www.academia.edu/7249494/China_s_Political_Priorities_in_the_Nordic_Countries_2014_ הלסטרום,  (2014) סדרי העדיפויות הפוליטיות של סין במדינות הנורדיות, סוכנות המחקר לביטחון השוודית (FOI)] 
* [http://no.china-embassy.org/eng שגרירות סין בנורווגיה] 
* [https://web.archive.org/web/20170227155942/http://www.norway.cn/ שגרירות נורווגיה בסין] 

== הערות שוליים ==
יחסי נורווגיה–צרפת

שגרירות צרפת ב[[אוסלו, נורווגיה]]
מקום מגוריו של השגריר הנורווגי ב[[פריז, צרפת]]
יחסי נורווגיה–צרפת הם יחסי החוץ בין צרפת לבין נורווגיה.

==סקירה כללית==
שתי המדינות כוננו יחסים דיפלומטיים בשנת 1905, אחרי קבלת העצמאות של נורווגיה משוודיה.

שתי המדינות הם חברות מלאות של נאט"ו, ומועצת אירופה. ישנם כ-2,000 נורווגים שחיים בצרפת, ו-3,571 צרפתים שחיים בנורווגיה.

לשתי המדינות יש תביעות טריטוריאליות באנטארקטיקה, ושתי המדינות מכירות זו בתביעתה של זו, כמו גם בתביעות הממלכה המאוחדת, ניו זילנד ואוסטרליה.

==יחסים דיפלומטיים==
צרפת מחזיקה בנורווגיה שגרירות באוסלו, ו-7 קונסוליות באלסונד, בברגן, בקירקנס, בנרוויק, בסטוונגר, בטרומסה, בטרונדהיים. מאידך, נורווגיה מחזיקה בצרפת שגרירות בפריז, ו-13 קונסוליות בבורדו, בולון סור מר, ברסט, קן, לה האבר, ליון, מרסיי, מונפלייה, ניס, רואן, סן מאלו, סטרסבור וטולוז.

==קישורים חיצוניים==

== הערות שוליים ==

קטגוריה:קצרמר יחסי חוץ
לורנה ווטסון

לורנה ווטסון (באנגלית: Lorna Watson; נולדה ב-1977) היא קומיקאית, שחקנית ומנחת טלוויזיה אנגלייה.

==ביוגרפיה==
ווטסון הייתה אחת המנחות של התוכנית "Spy School". היא שיחקה בתפקידים שונים בסדרת המערכונים "Rush Hour", ו-"The Wrong Door". יחד עם השותפה שלה אינגריד אוליבר הן כיכבו בסדרה "ווטסון ואוליבר". השתיים נפגשו בבית הספר לבנות טיפין בקינגסטון אפון תמז. עוד גילמה דמות בשם "Thingy" בפרק "fashion phonies" בסדרה לילדים "Hotel Trubble" של ערוץ CBBC. ווטסון הושפעה מתוכניות כגון "פרנץ' וסונדרס" ו"קטעים עם פרי ולורי". במרץ 2012 הופיעה בתוכנית "Let's Dance for Sport Relief" יחד עם אינגריד אוליבר, והן רקדו את מחול ה"בולרו" של טורוויל ודין Torvill and Dean.

ב-2013 גילמה ווטסון את הנזירה בוניפייס בפרק "The Bride of Christ" בסדרה "האב בראון", והשתתפה בתוכנית הבישול "The Great British Bake Off".

ב-2015 כיכבה בתפקיד בודיקיאה בפרק בסדרה "Horrible Histories".

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 2022–הווה
|
| dir="ltr" | Sister Boniface Mysteries
| האחות בוניפייס
| תפקיד ראשי (2 עונות); 22 פרקים
|-
| 2014
|
| dir="ltr" | Edge of Heaven
| דבי
| סדרת טלוויזיה (פרק אחד)
|-
| 2012–2013
| ווטסון ואוליבר
| dir="ltr" | Watson & Oliver
| תפקידים שונים
| סדרת מערכונים
|-
| 2013
| האב בראון
| dir="ltr" | Father Brown
| הנזירה בוניפייס
| בפרק "The Bride of Christ"
|-
| 2011
|
| dir="ltr" | Hotel Trubble
| ת'ינגי
| בפרק "Fashion Phonies"
|-
| 2010
|
| dir="ltr" | Forget Me Not
| Lead Hen-Nighter
|
|-
| 2010
|
| dir="ltr" | Material Girl
| מפיקת התוכנית
| סדרת טלוויזיה (פרק אחד)
|-
| 2009
| המופע של קתרין טייט
| dir="ltr" | The Catherine Tate Show
|
| בפרק "Nan's Christmas Carol"
|-
| 2009
|
| dir="ltr" | We Are Klang
| כתבת
| סדרת טלוויזיה (2 פרקים)
|-
| 2009
|
| dir="ltr" | Plus One
| לוסי
| בפרק "The Competition Winner"
|-
| 2008
|
| dir="ltr" | Lead Balloon
| סוזן
| בפרק "Spikey"
|-
| 2008
|
| dir="ltr" | The Wrong Door
| תפקידים שונים
| סדרת טלוויזיה
|-
| 2008
|
| dir="ltr" | Tonightly
| לורנה
| סדרת טלוויזיה (פרק אחד)
|-
| 2007
|
| dir="ltr" | Christmas at the Riviera
| סבטלנה
| סרט טלוויזיה
|-
| 2007
| ווטסון ואוליבר
| dir="ltr" | Watson & Oliver
|
| סרט טלוויזיה
|-
| 2007
| צוות איי טי
| dir="ltr" | The IT Crowd
| מילי
| בפרק "The Work Outing"
|-
| 2007
|
| dir="ltr" | Rush Hour
| אמא של ג'וילון
| סדרת טלוויזיה
|-
| 2005
|
| dir="ltr" | Zemanovaload
| טרייסי
|
|-
| 2001
|
| dir="ltr" | Gatecrashers
| תפקידים שונים
| סדרת טלוויזיה
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה אנגליות
קטגוריה:תסריטאיות טלוויזיה בריטיות
קטגוריה:סופרות אנגליות
קטגוריה:מנחות טלוויזיה בריטיות
קטגוריה:קומיקאיות בריטיות
קטגוריה:בריטיות שנולדו ב-1977
קטגוריה:בריטים שנולדו ב-1977
בן הורוביץ

בנימין "בן" אברהם הורוביץ (באנגלית: Benjamin Abraham "Ben" Horowitz, נולד ב-13 יוני 1966) הוא יזם, משקיע הון סיכון וסופר יהודי-אמריקאי.

== קריירה ==
לאחר תואר ראשון במדעי המחשב באוניברסיטת קולומביה ותואר שני במדעי המחשב באוניברסיטת קליפורניה בלוס אנג'לס, הצטרף בשנת 1990 לחברת sgi כמתכנת. ב-1995 הצטרף אל חברת נטסקייפ שפיתחה דפדפן לאינטרנט. החברה ידעה עליות ומורדות בעקבות מלחמת הדפדפנים וב-1998 נמכרה לחברת AOL, שם שימש הורוביץ כמנהל חטיבה. ב-1999 הקים יחד עם אנדרסין את חברת Loudcloud, מחלוצות מחשוב הענן. החברה הונפקה בבורסה ולאחר מכן התפצלה כאשר החלק הממוקד בשירותי תשתית נמכר והשאר הפך לחברה חדשה שהתמקדה בכלים לניהול תפעול תשתיות תוכנה, Opsware. חברה זו נמכרה ל-HP ב-2007 בכ-1.6 מיליארד דולר במזומן
בשנת 2009 הורוביץ ייסד את קרן ההון סיכון אנדרסין הורוביץ (יחד עם מארק אנדרסין), שהיא מהגדולות ביותר בעמק הסיליקון.

הורוביץ הוא מחבר הספר: "The Hard Thing About Hard Things: Building a Business When There Are No Easy Answers". בספר, שפורסם ב-2014 בהוצאת הרפר קולינס, הורוביץ מציע ייעוץ והדרכה בנושא יזמות והקמה של חברות הזנק.

== משפחה ==
בן נשוי, אב לשלושה ילדים ומתגורר באת'רטון, קליפורניה.

==קישורים חיצוניים==

== הערות שוליים ==

קטגוריה:משקיעי הון סיכון אמריקאים
קטגוריה:משקיעי הון סיכון יהודים
קטגוריה:בלוגרים יהודים
קטגוריה:בלוגרים אמריקאים
קטגוריה:מהנדסים יהודים אמריקאים
קטגוריה:בוגרי אוניברסיטת קולומביה
קטגוריה:בוגרי אוניברסיטת קליפורניה בלוס אנג'לס
קטגוריה:נדבנים יהודים אמריקאים
קטגוריה:מיליארדרים יהודים אמריקאים
קטגוריה:אמריקאים שנולדו ב-1966
טל ענבר

טל ענבר (נולד ב-19 בינואר 1969 בתל אביב-יפו) הוא מומחה בנושאי מדיניות תעופה, חלל וטילאות. היה ראש "המרכז לחקר החלל והכטב"ם", במכון פישר. ענבר נמנה עם מייסדי אגודת החלל הישראלית.

==ביוגרפיה==
בוגר תואר ראשון במדע המדינה באוניברסיטת תל אביב ב-1997, ותואר שני בלימודי ביטחון באוניברסיטת תל אביב אותו סיים ב-2002. בשנת 2003 החל לעבוד במכון פישר למחקר אסטרטגי אוויר וחלל וב-2007 הפך לראש המרכז לחקר חלל וכטב"ם במכון, תפקיד אותו מילא עד לסגירת המכון בדצמבר 2018. בשנת 2006, היה ממקימי כנס החלל הבינלאומי על שם אילן רמון.<ref></ref>

ענבר נחשב מומחה בתוכניות הטילים הבליסטיים של איראן וצפון קוריאה. הוא מעביר הדרכות ותדרוכים ביטחוניים, ואף העביר בעבר תדרוכים לקונגרס של ארצות הברית ותדרוכים בפורום מצומצם יותר של סנאטורים אמריקאים מטעם השדולה למען הגנה מטילים (Missile Defense Advocacy Alliance) כמו גם תדרוך בפני ועדות של הפרלמנט האירופאי.

ענבר גם מעביר קורסים והרצאות פתוחות בנושא, וכן הדרכות ותדרוכים ביטחוניים, וכן היה כותב קבוע בירחון המדע הפופולרי הישראלי "גלילאו". ענבר פרסם סדרת מאמרים על תוכנית החלל הישראלית ומרצה עליה באופן קבוע בכנס האווירונאוטי הבינלאומי (IAC) השנתי של הפדרציה הבינלאומית לאסטרונאוטיקה.

הוא מרצה קבוע בכנסים וסמינרים במוסדות וגופים שונים, כגון Milsatcom, אוניברסיטת תל אביב, בית הספר ללוחמה אווירית ופו"ם, התעשייה האווירית לישראל, ועוד.

משנת 2011 משמש כחבר מערכת המגזין העצמאי "ישראל דיפנס".

ענבר יועץ של סוכנות החלל הישראלית בנושאים שונים ועובד גם עם הענף לנושאים אסטרטגיים משרד החוץ.

במאי 2021 מונה לעמית מחקר של השדולה למען הגנה מטילים (MDAA).

==ספרים בעריכתו==

== קישורים חיצוניים ==

* 
* [https://www.youtube.com/watch?v=PX4P37qlPMs האדם בחלל, לכיתות ד'-ו'], מטעם משרד החינוך, באתר Youtube
* [https://www.nknews.org/author-bio/?author=tal-inbar אנליזות ביטחוניות של ענבר בנושא צפון קוריאה], באתר NKNews

==הערות שוליים==

קטגוריה:ישראל: תעופה
קטגוריה:בוגרי תיכון אליאנס (תל אביב)
קטגוריה:בוגרי אוניברסיטת תל אביב
קטגוריה:אנשי תוכנית החלל הישראלית
קטגוריה:ויקיפדים ישראלים
קטגוריה:ישראלים שנולדו ב-1969
פורד אלייט

פורד אליט (באנגלית: Ford Elite) היא מכונית סלון, בתצורת קופה, 2 דלתות, אשר יוצרה על ידי קונצרן הרכב פורד בארצות הברית בין השנים 1974–1976 (יועד לצפון אמריקה), ובמקסיקו בין השנים 1977–1978.

בשנת 1974 הדגם היה קרוי "Gran Torino Elite".

יוצרו 366,500 יחידות. בשנת 1974 יוצרו 96,604 יחידות. בשנת 1975 יוצרו 123,475 יחידות. בשנת 1976 יוצרו 146,475 יחידות.

==מאפיינים==
* הגה כוח
* בלמי דיסק (בלם קדמי - דיסק, בלם אחורי - תוף)
* מושבי ספסל בד
* גג ויניל
* מד לחץ שמן, מד טמפרטורת נוזל קרור
* בקרת שיוט
* מיזוג אוויר עם בקרה ידנית סטנדרטית
* מיזוג אוויר עם בקרת טמפרטורה אוטומטית (אופציונלי)
* צבע מתכתי זוהר (אופציונלי)

== תמונות ==
<gallery mode="packed" heights="150">
קובץ:1976 Ford Elite in Blue, right front side.jpg | פורד אליט
קובץ:Ford Elite.jpg |פורד אליט
קובץ:'74 Ford Elite Cobra (Auto classique Salaberry-De-Valleyfield '11).JPG | פורד אליט, שנת 1974
</gallery>

==ראו גם==
* פורד
* פורד סטארלינר

== קישורים חיצוניים ==

* 
* 
* [https://www.cargurus.com/Cars/1976-Ford-Elite-Pictures-c3832 פורד אלייט- תמונות]
==הערות שוליים==

קטגוריה:מכוניות סלון
קטגוריה:מכוניות קופה
אלייט
קטגוריה:דגמי מכוניות שהושקו ב-1974
קטגוריה:מכוניות אמריקאיות
קטגוריה:כלי רכב המיוצרים במקסיקו
גז אינרטי

גז אינרטי הוא גז אשר בתנאים רגילים אינו עובר תגובה כימית, אינו דליק ואינו רעיל. רוב הגזים האציליים הם גזים אינרטיים.

גזים אינרטיים משמשים בדרך כלל למניעת תגובות כימיות לא רצויות כגון חימצון והידרוליזה, אשר מתרחשות עם החמצן והלחות שבאוויר, כשהגז האינרטי משמש לבידוד אזור התגובה מאוויר. יחד עם זה, האינרטיות היא יחסית כיוון שהתכונה תלויה בתנאים שבהם נמצא הגז.

הגזים הנפוצים ביותר לשימוש כגזים אינרטיים הם חנקן וארגון.

הנטייה לאי תגובתיות נובעת משלמות קליפת האלקטרונים החיצונית במולקולה של הגז.

גזים אינרטיים משמשים לעיתים קרובות לאריזת מזון, בפעולות ריתוך ובתעשיות כימיות לבידוד תהליכים עם פוטנציאל לדליקה ולפיצוץ, לבידוד חשמלי ועוד. 

==הערות שוליים==

אינרטי
מלקיניה גורנה

תחנת הרכבת במלקיניה גורנה אשר שימשה תחנת המעבר האחרונה בטרנספורטים למחנה ההשמדה טרבלינקה
מָלְקֵינְיָה גוּרְנָה (בפולנית: Małkinia Górna) הוא כפר בצפון-מזרח פולין, השוכן 103 קילומטרים צפונית-מזרחית לבירה ורשה, כקילומטר מגדות נהר הבוג המערבי. הכפר מצוי בשטח מחוז אוסטרוב מזובייצקה בפרובינציית מזוביה.

הכפר מצוי סמוך לצומת מסילות ברזל בין ורשה לביאליסטוק. במהלך מלחמת העולם השנייה שכן מחנה ההשמדה טרבלינקה בסמוך לכפר ותחנת הרכבת הסמוכה שימשה נקודת המתנה אחרונה של המגורשים בטרנספורטים השונים, לפני העברתם למחנה ההשמדה, תוך שהם כלואים בצפיפות בקרונות המשא.

בכפר נוסדה קהילה יהודית קטנה בשלהי המאה ה-19 וב-1921 מנתה 300 נפשות. עם תחילת מלחמת העולם השנייה נמלטו רבים מתושבי הקהילה לשטח הכיבוש הסובייטי.

==קישורים חיצוניים==

* 
* 
* [https://web.archive.org/web/20180513201600/http://moreshet.pl/he/node/1431 מאלקיניה גורנה] באתר מרכז מורשת יהדות פולין

==הערות שוליים==

קטגוריה:מזוביה: יישובים
מלקיניה גורנה
בנימין זאב (פירושונים)

יהודים רבים נקראים בשם בנימין זאב, על שם ברכת יעקב אבינו לבנו בנימין: במדינות דוברות יידיש, יש גם שנקראו בנימין וולף.

קטגוריה:פירושון אישים
פורד סטארלינר

פורד סטארלינר (באנגלית: Ford Starliner) היא מכונית סלון, בתצורת הרדטופ, בסגנון קופה, 2 דלתות, אשר יוצרה על ידי קונצרן הרכב פורד בארצות הברית בין השנים 1960–1961.

בשנת 1960 יוצרו 68,641 יחידות, ובשנת 1961 יוצרו 29,669 יחידות.

== תמונות ==
<gallery mode="packed" heights="120">
קובץ:1961 Ford Galaxie Starliner coupe (6044907193).jpg | פורד סטארלינר, שנת 1961
קובץ:1960 Ford Galaxie.jpg | פורד סטארלינר, שנת 1960
קובץ:1961 Ford Galaxie Starliner coupe (6045460156).jpg | מנוע פורד סטארלינר, שנת 1961
קובץ:1960 Ford Galaxie Starliner.jpg | פורד סטארלינר, שנת 1960
קובץ:StarlinerMarconiMuseum.jpg | פורד סטארלינר
קובץ:1961 Ford Starliner.jpg | פורד סטארלינר, שנת 1961
</gallery>

==ראו גם==
* פורד
* פורד Elite

==לקריאה נוספת==
* [https://bringatrailer.com/2013/04/17/manual-muscle-1961-ford-starliner/ פורד סטארלינר, שנת 1961] (bringatrailer.com/2013/04/17/manual-muscle-1961-ford-starliner)

== קישורים חיצוניים ==

* 
* 

==הערות שוליים==

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
סטארלינר
קטגוריה:דגמי מכוניות שהושקו ב-1960
קטגוריה:מכוניות אמריקאיות
ברנהרד, מרקיז באדן

ברנהרד, מרקיז באדן (בגרמנית: Bernhard Max Friedrich August Gustav Louis Kraft Prinz und Markgraf von Baden; נולד ב-27 במאי 1970), הוא ראש בית צרינגן, בנו של מקסימיליאן, מרקיז באדן.

==ביוגרפיה==
ברנהרד נולד בזאלם ב-27 במאי 1970, למקסימיליאן, מרקיז באדן ולולריה, ארכידוכסית אוסטריה, בתם של הוברט סלבטור, ארכידוכס אוסטריה ורוזמרי, נסיכת זאלם-זאלם. אביו מקסימיליאן הוא אחיינו של הנסיך פיליפ, דוכס אדינבורו ובן דודו של צ'ארלס השלישי, מלך הממלכה המאוחדת, וברנהרד הוא בן דוד שני של ויליאם, נסיך ויילס והנסיך הארי, דוכס סאסקס.

בשנות ה-90 נקלעו עסקי המשפחה לקשיים, וברנהרד, שהיה בעל תואר במנהל עסקים ומשפטים, היה ממונה על מכירת טירת אברשטיין, הטירה החדשה ומנזר זאלם.

לאחר המכירה של הטירות, נשארה בבעלות המשפחה רק טירת שטאופנברג עם יקבים הקשורים למשפחה. מאז 2003 ברנהרד הוא נשיא המועדון הבינלאומי E.V., אשר אירח את המירוץ הבינלאומי גאלופ באדן באדן באינפצהיים עד פשיטת הרגל שלו בשנת 2009.

ברנהרד הפך ידוע לציבור הרחב בשנת 2006, כאשר נמסר בתקשורת כי מדינת באדן-וירטמברג מתכננת למכור חלקים מאוסף כתבי היד של ספריית באדן בהיקף של 70 מיליון אירו, על מנת לממן את שימור נכסי בית באדן.

בשנת 1998 מונה ברנהרד על ידי אביו לממונה על ההון המשפחתי, ומאז הוא מנהל את עסקי המשפחה. הוא מנהל יערנות מודרנית עם מגוון אקולוגי, והוא מעורב בניהול אזור היין של באדן, לשימור מגוון ענבים.

ב-29 בדצמבר 2022, לאחר מות אביו, הפך ברנהרד לראש בית צרינגן.

==משפחתו==
ב-22 ביוני 2001 התחתן ברנהרד עם סטפני אן קאול, בתם של כריסטיאן קאול והנלורה של, ממנה נולדו לו 3 ילדים:
* לאופולד, נסיך באדן (נולד ב-2002)
* פרידריך, נסיך באדן (נולד ב-2004)
* קרל וילהלם, נסיך באדן (נולד ב-2006)

== אילן יוחסין ==

==קישורים חיצוניים==

קטגוריה:בית צרינגן
קטגוריה:נסיכים גרמנים
קטגוריה:גרמנים שנולדו ב-1970
עמנואל, נסיך הכתר של זאלם-זאלם

עמנואל, נסיך הכתר של זאלם-זאלם (בגרמנית: Emanuel zu Salm-Salm; 30 בנובמבר 1871 – 19 באוגוסט 1916), היה חתנו של הארכידוכס פרידריך, דוכס טשן.

==ביוגרפיה==
עמנואל נולד במינסטר ב-30 בנובמבר 1871, לאלפרד, נסיך זאלם-זאלם השביעי ולרוזה, רוזנת ליצוב, בתם של פרנץ, רוזן ליצוב והנרייטה סימור.

ב-10 במאי 1902 התחתן עמנואל עם מריה כריסטינה, ארכידוכסית אוסטריה, בתם של הארכידוכס פרידריך, דוכס טשן ואיזבלה, נסיכת קרוי, ממנה נולדו לו 5 ילדים.

עמנואל שירת בצבא הפרוסי, והיה קצין בחיל המשמר. במהלך מלחמת העולם הראשונה שירת עמנואל בארמיית הדרום, תחת פיקודו של פליקס פון בותמר. במהלך מתקפת ברוסילוב נפגע עמנואל מרסיסים בראשו, ולמחרת ב-19 באוגוסט 1916 הוא מת מפצעיו בבית חולים צבאי בפינסק.

==משפחתו==
ב-10 במאי 1902 התחתן עמנואל עם מריה כריסטינה, ארכידוכסית אוסטריה, בתם של הארכידוכס פרידריך, דוכס טשן ואיזבלה, נסיכת קרוי, ממנה נולדו לו 5 ילדים:
* איזבל, נסיכת זאלם-זאלם (1903–2009), התחתנה עם פליקס, ברון לואה
* רוזמרי, נסיכת זאלם-זאלם (1904–2001), התחתנה עם הוברט סלבטור, ארכידוכס אוסטריה
* ניקולאוס לאופולד, נסיך זאלם-זאלם השמיני (1906–1988)
* ססיליה, נסיכת זאלם-זאלם (1911–1991), התחתנה עם פרנץ יוזף, נסיך זאלם-ריפרשידט-קראוטהיים ודייק
* פרנץ, נסיך זאלם-זאלם (1912–1917)

== אילן יוחסין ==

==קישורים חיצוניים==

* [http://www.thepeerage.com/p11174.htm#i111739 עמנואל, נסיך הכתר של זאלם-זאלם] 

קטגוריה:נסיכים גרמנים
קטגוריה:אנשי צבא גרמנים במלחמת העולם הראשונה
קטגוריה:גרמנים שנהרגו במלחמת העולם הראשונה
קטגוריה:ילידי 1871

קטגוריה:נפטרים ב-1916
יחסי אורוגוואי–גרמניה

יחסי אורוגוואי–גרמניה הם היחסים הדו-צדדיים בין הרפובליקה המזרחית של אורוגוואי לבין הרפובליקה הפדרלית של גרמניה.

==היסטוריה==
בשנת 1935, אורוגוואי הציעה לקלוט יהודים מגרמניה.

במהלך מלחמת העולם השנייה, אורוגוואי הייתה אויבת של גרמניה הנאצית. בשנת 1940, גרמניה הנאצית איימה לנתק את יחסיה עם אורוגוואי ובשנת 1942, אורוגוואי ניתקה את יחסיה עם גרמניה הנאצית.

לאחר מלחמת העולם השנייה, אורוגוואי כוננה יחסים עם גרמניה המערבית וגרמניה המזרחית.

באוקטובר 2011, נשיא אורוגוואי חוסה מוחיקה ביקור רשמי בגרמניה.

==סחר==
הייצוא מאורוגוואי לגרמניה עמד בשנת 2009, על כ-205 מיליון אירו, ואלו הייצוא מגרמניה לאורוגוואי עמד באותה שנה על כ-133 מיליון אירו.

==יחסים דיפלומטים==
לאורוגוואי יש שגרירות בברלין, קונסוליה כללית בהמבורג ו-6 קונסוליות כבוד נוספות בגרמניה. לעומת זאת, גרמניה מחזיקה בשגרירות במונטווידאו.

==קישורים חיצוניים==

==הערות שוליים==
יחסי סן מרינו – קפריסין

יחסי סן מרינו-קפריסין הם היחסים הדיפלומטיים שבין הרפובליקה המרוממת של סן מרינו לבין רפובליקת קפריסין.

== היסטוריה ==
המגעים הראשונים שבין סן מרינו לבין קפריסין היו בשנות השמונים של המאה העשרים והיחסים הדיפלומטיים הין שתי המדינות כוננו ב-29 בנובמבר 1985 בהסכם שנחתם בסן מרינו העיר, סן מרינו. ב-10 בנובמבר 2005 נחתם תזכיר התייעצויות בין משרד החוץ הקפריסאי ולבין מזכירות משרד החוץ של הרפובליקה של סן מרינו בניקוסיה, קפריסין.

ב-13 בספטמבר 2006 נחתם בין שתי הרפובליקות הסכם בנוגע לעידוד השקעות במדינה השנייה ועיגונן על ידי הממשלות. ב-27 באפריל 2007 נחתמה אמנה למניעת כפל מס בין הרפובליקה של קפריסין לבין הרפובליקה של סן מרינו. ב-28 ביולי 2011 נחתמה אמנה לעידוד תיירות למדינה השנייה מצד שתי המדינות.

== ייצוג ==
* סן מרינו אינה מיוצגת בקפריסין בדרג השגרירות. קפריסין מיוצגת בסן מרינו בדרג הקונסולרי באמצעות קונסוליה רשמית שהיא מחזיקה בלימסול.
* קפריסין אינה מיוצגת בסן מרינו בשום דרג, הן בדרג השגרירות והן בדרג הקונסולרי. השגרירות המייצגת שלה בסן מרינו היא שגרירותה הרשמית ברומא, בירת איטליה.

== קישורים חיצוניים ==
* [https://web.archive.org/web/20180108233254/http://www.olc.gov.cy/olc/olc.nsf/all/51F4F4DD5C5E9D6AC22575D70032577C/$file/SAN%20MARINO.pdf?openelement SAN MARINO - Agreements]

== הערות שוליים ==
סטודיבייקר סטארליט

סטודיבייקר סטארליט (באנגלית: Studebaker Starlight) היא מכונית סלון, בתצורת קופה, 2 דלתות, אשר יוצרה על ידי יצרנית כלי הרכב האמריקאית, "סטודיבייקר" בין השנים 1947–1952. 

מנהלת החברה ופסי הייצור היו בסאות בנד ובאינדיאנה.

מחיר דגם "סטודיבייקר סטארליט" (דגם בסיסי) בשנת 1947, עמד על 1,756 דולר.

==סטודיבייקר סטארליט==

* דגם קופה 
* 2 דלתות
* 5 מושבים
* שני החלונות צדדים מופרדים מהחלון האחורי על ידי תמיכת הגג. הגג מעוגל בחלקו האחורי, עם מערכת חלון עוטפת, שסיפקה אפקט פנורמי, החלון המעוגל הושג עם ארבעה לוחות זכוכית קבועים. הגג נתמך על ידי שני עמודים רחבים (המכונים לעיתים עמודות "B").

== תמונות ==
<gallery mode="packed" heights="140">
קובץ:NK-10-92 Studebaker.jpg | סטודיבייקר סטארליט
קובץ:1951 Studebaker Champion Starlight coupe (12404302195).jpg | סטודיבייקר סטארליט, שנת 1951
קובץ:51StudeStar.jpg | סטודיבייקר סטארליט, שנת 1951
קובץ:1952 Studebaker Commander Starliner Hardtop Coupe - rvl (5446952843).jpg | סטודיבייקר סטארליט, דגם "Commander Starliner Hardtop Coupe" שנת 1952
</gallery>

==ראו גם==

==לקריאה נוספת==
* [https://www.conceptcarz.com/vehicle/z4345/studebaker-champion-starlight-coupe.aspx סטודיבייקר סטארליט - תמונות]

==קישורים חיצוניים==

* 
* 

==הערות שוליים==

קטגוריה:מכוניות קופה
קטגוריה:מכוניות סלון
קטגוריה:דגמי מכוניות שהושקו ב-1947
סטארליט
קטגוריה:מכוניות אמריקאיות
קטגוריה:כלי רכב המיוצרים באוסטרליה
יחסי ארצות הברית – ברבדוס

יחסי ארצות הברית וברבדוס היו לבביים, מאז ברבדוס קיבלה את עצמאותה בשנת 1966. ארצות הברית תמכה במאמצי ממשלת ברבדוס להרחיב את הבסיס הכלכלי של המדינה, ולהעלות את רמת החיים של תושביה. ברבדוס היא הנהנית של יוזמת אגן האיים הקריביים האמריקנית. הסיוע מועבר בעיקר באמצעות סוכנויות כגון הבנק הבין-אמריקאי לפיתוח והבנק העולמי, כמו גם הסוכנות האמריקנית לפיתוח בינלאומי (USAID) שיש לה סניף בברידג'טאון.

== היסטוריה ==
בתחילת המאה ה-17 החלו הגירה בקנה מידה גדול מברבדוס לפרובינציית קרוליינה, והפכו לתיישבים הראשונים באותן מדינות.

ההתנחלות האנגלית הראשונה בדרום קרוליינה נעשתה בשנת 1670, כאשר 3 ספינות של מהגרים מברבדוס הפליגו במעלה הנהר אשלי. הספינה הראשונה הייתה קרוליינה, והיא עגנה באפריל 1670, וזמן קצר לאחר מכן הגיעו גם הספינות פורט רויאל ושלושת האחים. שלוש הספינות הללו עזבו את ברבדוס עם 150 איש על הסיפון; שניים מתו בדרך. המתיישבים הקימו אוהלים על גדות הנהר ובנו עיר, שכבר נעלמה לחלוטין. עשר שנים מאוחר יותר, בשנת 1680, נוסדה העיר צ'ארלסטאון, אשר מאוחר יותר שונה שמה לצ'ארלסטון. בשנת 1751 ביקר ג'ורג' וושינגטון בברבדוס, והקים שם בית שנשאר עד ימינו.

ממשלת ארצות הברית מיוצגת בברבדוס מאז 1923. בין השנים 1956–1978, ארצות הברית סחרה בנשק כימי בברבדוס.

בשנים 1993–1994 ברבדוס שקלה להצטרף להסכם הסחר החופשי של צפון אמריקה (NAFTA). עם זאת, בשנת 1996 ההצעה נדחתה לטובת כניסה לאזור הסחר החופשי של האמריקות (FTAA).[https://web.archive.org/web/20100513023433/http://actrav.itcilo.org/actrav-english/telearn/global/ilo/blokit/carire.htm]

במאי 1997 אירח ראש ממשלת ברבדוס אואן ארתור את נשיא ארצות הברית ביל קלינטון ו-14 מנהיגים אחרים מהקריביים במפגש פסגה אזורי בברידג'טאון. הוועידה חיזקה את בסיס שיתוף הפעולה האזורי על צדק, לחימה בסמים, ובעיות מימון ופיתוח המסחר.

ברבדוס מקבלת סיוע ללחימה בסמים, והיא נהנית מתמיכת הצבא האמריקני בפעילויות של סיוע הומניטרי ותוכניות פיתוח.

== יחסים דיפלומטיים ==
ברבדוס מחזיקה בארצות הברית שגרירות בוושינגטון די. סי. ו-11 קונסוליות באטלנטה, צ'ארלסטון, שיקגו, דטרויט, יוסטון, לואיוויל, מיאמי, ניו אורלינס, ניו יורק, פורטלנד וסן פרנסיסקו, ואילו ארצות הברית מחזיקה בברבדוס שגרירות בברידג'טאון בלבד.

== קישורים חיצוניים ==

* [https://history.state.gov/countries/barbados ההיסטוריה של יחסי ארצות הברית–ברבדוס]
* [https://web.archive.org/web/20081009090557/http://barbados.usembassy.gov/ שגרירות ארצות הברית בברבדוס ובמזרח הקריביים]

== הערות שוליים ==
מוריס רפאל כהן

מוריס (משה) רפאל כהן (בבלארוסית: Моррис Рафаэль Коэн , 25 ביולי 1880 – 28 בינואר 1947) היה פילוסוף, עורך דין, ומשפטן יהודי-אמריקאי. הגותו שילבה פרגמטיזם עם פוזיטיביזם לוגי.

== ביוגרפיה ==
כהן נולד במינסק, בלארוס (אז באימפריה הרוסית), לבסי (פרפל) ואברהם מרדכי כהן. בגיל 12 הוא עבר עם משפחתו לניו יורק. הוא למד בהסיטי קולג' של ניו יורק ולאחר מכן באוניברסיטת הרווארד, שם למד אצל יאשיהו רויס, ויליאם ג'יימס, והוגו מינסטרברג. בשנת 1906 הוא הגיש את עבודת הדוקטורט שלו באוניברסיטת הרווארד.

כהן שימש כפרופסור לפילוסופיה בסיטי קולג' של ניו יורק מ-1912 עד 1938. הוא גם לימד משפטים בסיטי קולג' ובאוניברסיטת שיקגו בין השנים 1938–1941, נתן קורסים בבית הספר החדש למחקר חברתי, והרצה לפילוסופיה ולמשפטים באוניברסיטאות קולומביה, קורנל, הרווארד, סטנפורד, ייל, ואוניברסיטאות אחרות.

כהן נודע כפרופסור חריף, בעל ידע אנציקלופדי רחב, ובעל יכולת להפריך תאוריות פילוסופיות. "הוא יכול היה להפריך טיעונים בצורה הרסנית ומבדרת ביותר; אבל ... היה לו מסר חיובי משלו", אמר עליו הפילוסוף האמריקאי רוברט האצ'ינס. הפילוסוף הבריטי ברטרנד ראסל אמר על כהן כי הוא היה המוח המקורי ביותר בפילוסופיה האמריקאית העכשווית.

כהן עזר לסיטי קולג' של ניו יורק לקבל את התואר "הרווארד של הפרולטריון", אולי יותר מכל חבר סגל אחר. ספריית המכללה קרויה על שמו. כהן היה תומך נלהב של הליברליזם, והתנגד ללֵסֵה-פֵר ולכלכלת שוק. הוא גם הגן על הדמוקרטיה הליברלית וכתב כתבי אישום של הפאשיזם והקומוניזם כאחד.

לכהן היו שני ילדים, פליקס כהן וליאונורה כהן-רוזנפלד.

הוא נפטר ב-28 בינואר 1947. מודעת אבל בניו יורק טיימס ציינה כי זמן רב לפני מותו, הפך כהן ל"דמות אגדית כמעט בפילוסופיה האמריקאית, חינוך המסורת הליברלית".
ב -3 במאי 1953, ספריית סיטי קולג' של ניו יורק נקראה על שמו.

== עבודות עיקריות ==
<div class="mw-content-ltr">
* Reason and Nature (1931, rev. 1953), his major philosophical work.
* Law and the Social Order (1933)
* An Introduction to Logic and the Scientific Method, with Ernest Nagel (1934)
* The Faith of a Liberal (1945)
* A Preface to Logic (1945)
* The Meaning of Human History (1947)

יצירות שפורסמו לאחר מותו:
* A Dreamer's Journey (1949), his autobiography.
* Reason and Law (1950)
* American Thought, a Critical Sketch (1954)
</div>

== קישורים חיצוניים==

* 
* 

== הערות שוליים ==

קטגוריה:פילוסופים יהודים אמריקאים
קטגוריה:עורכי דין יהודים אמריקאים
קטגוריה:בוגרי הסיטי קולג' של ניו יורק
קטגוריה:בעלי תואר דוקטור מאוניברסיטת הרווארד
קטגוריה:סגל אוניברסיטת קורנל
קטגוריה:סגל אוניברסיטת הרווארד
קטגוריה:אמריקאים שנולדו ב-1880
קטגוריה:אמריקאים שנפטרו ב-1947
עבראש בופאלו

עַבְרֹאשׁ בופאלו (שם מדעי: Bucephala albeola) הוא מין של ברווז מהסוג עבראש המצוי בחופים ובימים שליד אמריקה הצפונית ומערב אירופה. העבראש קיבל את שמו מראשו הרחב המזכיר מראה של תאו. ברווז זה והשרשיר הם הקטנים בברווזי אמריקה.

אורכו של הברווז 32–40 ס"מ ומשקלו 270–550 גרם. הזכר בעל ראש ירוק וסגול והעורף הגדול וה"כיפה" בצבע לבן. המקור אפור הכנפיים והזנב שחורים ושאר הגוף לבן. הנקבות קטנות מהזכרים ואפורות כמעט לגמרי למעט פס לבן על הלחי וכיפה וכנפיים שחורות.

אלו ברווזים המותאמים לחיי ים ורק לעיתים נדירות מצויים על היבשה. באמריקה הצפונית מוצאים אותם גם בבריכות ואגמים סביב הטייגה.

הוא ניזון בעיקר מחרקים מימיים או בים מסרטנים ורכיכות. הוא ניזון מדגים קטנים, ביצי דגים וצמחייה מיימית.

בניגוד לרוב הברווזים, העבראש הוא עוף מונוגומי המקנן בעצים.

==קישורים חיצוניים==

* 

== הערות שוליים ==

<gallery>
קובץ:Bucephala-albeola-007.jpg|עבראש זכר
קובץ:Bufflehead Spring Showings (8600828909).jpg
קובץ:Bucephala albeola -San Luis Obispo, California, USA -flying-8.jpg
Bucephala albeola MHNT.ZOO.2010.11.17.1.jpg |Museum specimen
</gallery>

קטגוריה:טקסונים שתוארו בידי קארולוס ליניאוס
קטגוריה:ברווזי ים
קטגוריה:ארצות הברית: עופות
קטגוריה:בעלי חיים שתוארו ב-1758
המלחמה העות'מאנית-רוסית (1686–1700)

המלחמה הרוסית-עות'מאנית 1686–1700 הייתה חלק מהמאמץ הכלל אירופי נגד האימפריה העות'מאנית, הידוע בתור המלחמה הטורקית הגדולה. זו הייתה המלחמה השלישית בהיסטוריה של מלחמות רוסיה-טורקיה.

המלחמה החלה לאחר שרוסיה הצארית הצטרפה לקואליציה האירופית האנטי-טורקית (ממלכת הבסבורג, האיחוד הפולני–ליטאי, וונציה) בשנת 1686, אחרי שפולין הסכימה להכיר בחוזה השלום הנצחי בשליטה הרוסית על קייב ועל אוקראינה של הגדה השמאלית.

== המלחמה ==
במהלך המלחמה, הצבא הרוסי לחם במערכת קרים בשנים 1687–1689 שהסתיימה בתבוסה רוסית. למרות הכשלונות האלו, פתחה רוסיה במערכות אזוב בשנים 1695 ו-1696, ולאחר מצור ממושך  כבשה בהצלחה את מבצר אזוב בשנת 1696.

== הסכם השלום ==
לאור ההכנות למלחמה נגד האימפריה השוודית, חתם הצאר הרוסי פיוטר הגדול על הסכם קרלוביץ עם האימפריה העות'מאנית ב-1699. לאחר מכן באמנת קונסטנטינופול ב-1700, ויתרו העות'מאנים על אזוב, מבצר טגנרוג, פאבלובסק ומיוס לרוסיה ואף החזירו את כל שבויי המלחמה. הצאר גם אישר כי הקוזאקים הכפופים לו, לא יתקפו את העות'מאנים, ואילו הסולטן אישר כי הטטרים של קרים, לא יתקפו את הרוסים.

==קישורים חיצוניים==

== הערות שוליים ==

1686
מלחמה עות'מאנית-רוסית 1686
Galpin GTR1

Galpin GTR1 היא דגם של מכוניות-על בתצורת ספורט, 2 דלתות, 2 מושבים, אשר מיוצרת משנת 2013 ועד היום, על ידי Galpin Auto Sports האמריקאי, בפרויקט משותף עם קונצרן הרכב פורד.

דגם "Galpin GTR1" מבוסס על דגם הספורט פורד GT.

דגם "Galpin GTR1" קרוי גם "Galpin Ford GTR1".

מחיר דגם "Galpin GTR1" עומד על 1,024,000 דולר.

==מאפיינים==
* דגם ה- "Galpin GTR1" הוצג לראשונה בפברואר 2013 ב"Pebble Beach", קליפורניה, ארצות הברית
* מיוצרים 6–18 יחידות לשנה (לפי דרישה)
* 2 מושבים
* מרכב הדגם בנוי מ-סיבי פחם ואלומיניום
* תאוצת הדגם מ-0 - 60 מייל (96.56 קמ"ש) - 3.1 שניות
* צמיגים: פירלי סוג "Pirelli P-Zero"

==ראו גם==
* מכונית-על
* פורד
* פורד GT

==קישורים חיצוניים==

* 
* 
* 

==הערות שוליים==

קטגוריה:מכוניות ספורט
קטגוריה:מכוניות על
קטגוריה:מכוניות אמריקאיות
קטגוריה:דגמי מכוניות שהושקו ב-2013
קטגוריה:מכוניות עשויות סיבי פחמן
קטגוריה:רכבי פורד
קטגוריה:מכוניות מנוע מרכזי
הר ליסטר

הר ליסטר (באנגלית: Mount Lister) הוא הר גבוה, שגובהו 4,025 מטרים מעל פני הים, והוא הגבוה בהרי רכס החברה המלכותית, בארץ ויקטוריה שבאנטארקטיקה.

==היסטוריה ומקור השם==
ההר התגלה על ידי משלחת דיסקברי (אשר פעלה בין השנים 1901-1904) ההר נקרא על שם  ג'וזף ליסטר, שכיהן כנשיא החברה המלכותית בין השנים 1895-1900.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:8895 הר ליסטר] באתר הסקר הגאולוגי של ארצות הברית
* [https://www.mountain-forecast.com/peaks/Mount-Lister תחזית מזג אוויר עדכנית להר ליסטר (לפי גבהים)]
* [https://geographic.org/geographic_names/antname.php?uni=8895&fid=antgeo_114 תצלום לוויין של הר ליסטר]
* [http://www.peakbagger.com/peak.aspx?pid=12209 הר ליסטר] באתר peakbagger

==הערות שוליים==

ליסטר
רכס פאנין

רכס פאנין (באנגלית: Fannin Range) הוא רכס הרים הנמצא בין נהר סיימור ונהר אינדיין ארם. הרכס הוא אחד מהרכסים הפסיפיים של הרי החוף של פרובינציית קולומביה הבריטית שבקנדה.

שטחו של הרכס 213 קמ"ר ושיא גובהו (הר בישוף) מגיע לגובה של 1,509 מטרים מעל פני הים. קצהו הדרומי של הרכס מגיע סמוך לעיר ונקובר, ובשל כך הוא אתר טיולים פופולרי לתושבי האזור.

ברכס מצויים הר סימור, הר בישוף והר אלסיי.

==היסטוריה ומקור השם==
שמו של הרכס ניתן לו רשמית ב-15 ביולי 1982.
==קישורים חיצוניים==
* [http://www4.rncan.gc.ca/search-place-names/unique.php?id=JCJRS&output=xml רכס פאנין] באתר ממשלת קנדה
* [https://web.archive.org/web/20070930205036/http://www.canadianmountainencyclopedia.com/ArxPg.asp?ArxId=1231 מדע גאוגרפי - תיאור רכס פאנין]
* [http://www.peakbagger.com/range.aspx?rid=121382 רכס פאנין] באתר peakbagger
* [https://mapcarta.com/24248618 תצלום לוויין של רכס פאנין]
* [https://bivouac.com/ArxPg.asp?ArxId=1231 מידע גאוגרפי ותיאור רכס פאנין]
* [http://www.summitsearch.org/places/fannin-range רכס פאנין] באתר summitsearch
==הערות שוליים==

פאנין
ג'רמי האנט

ג'רמי ריצ'רד סטרינשם האנט (באנגלית: Jeremy Richard Streynsham Hunt; נולד ב-1 בנובמבר 1966) הוא פוליטיקאי בריטי חבר המפלגה השמרנית, שכיהן כשר האוצר של בריטניה מאז אוקטובר 2022 עד יולי 2024. מכהן כנציג מחוז גודאלמינג והאש בבית הנבחרים וכיו"ר ועדת הבריאות והטיפול הסוציאלי. כיהן כשר החוץ ושר הבריאות בקבינט ממשלת בריטניה.

==ביוגרפיה==
האנט נולד בלונדון וגדל בסארי. אביו, סר ניקולאס האנט, שירת כאדמירל בצי המלכותי.

הוא סיים בהצטיינות תואר ראשון בפוליטיקה, פילוסופיה וכלכלה מאוניברסיטת אוקספורד. בתקופת לימודיו כיהן כנשיא תא הסטודנטים של המפלגה השמרנית. לאחר הלימודים עבד בחברת ייעוץ ולימד אנגלית במשך שנתיים ביפן. בשובו לבריטניה הקים חברת הוצאה לאור של תכנים חינוכיים בשם "Hotcourses" שהתפתחה למובילה בתחומה בתחום המדריכים ללימודים בקולג'.

במאי 2005 נבחר לנציג מחוז דרום-מערב סארי בבית הנבחרים הבריטי. בשנים 2007–2010 כיהן בממשלת הצללים של דייוויד קמרון כשר התרבות, הספורט והתקשורת. בבחירות הכלליות בבריטניה 2010 נבחר לתקופת כהונה נוספת, ובעקבות ניצחון המפלגה השמרנית, מונה במאי 2010 לשר התרבות, התקשורת והספורט בקבינט של קמרון, והיה אחראי גם להכנות לקראת אולימפיאדת לונדון (2012) ולמשחקים הפאראלימפיים.

בספטמבר 2012 מונה לשר הבריאות בקבינט של קמרון. הוא נבחר מאז פעמיים נוספות לפרלמנט, והמשיך לכהן כשר הבריאות גם בקבינט של תרזה מיי. בינואר 2018 הורחב תפקידו לשר הבריאות והטיפול הסוציאלי. תקופת כהונתו כשר הבריאות הייתה הממושכת ביותר בתולדות הממלכה המאוחדת.

ב-9 ביולי 2018 מונה לשר החוץ במקום בוריס ג'ונסון, שהתפטר על רקע המשא ומתן על הברקזיט. האנט התמודד על ראשות המפלגה השמרנית, הוא הגיע לגמר מול בוריס ג'ונסון שגבר עליו בבחירות בקרב חברי המפלגה.

בינואר 2020 מונה ליו"ר ועדת הבריאות והטיפול הסוציאלי בבית הנבחרים.

ביולי 2022 התמודד בבחירות לראשות המפלגה השמרנית במקומו של ג'ונסון שהתפטר. הוא הודח בסיבוב הראשון.

לאחר מינויו לתפקיד שר האוצר באוקטובר 2022, ביטל כמעט את כל קיצוצי המס בתוכנית הכלכלית שהציג קודמו בתפקיד, קוואזי קווארטנג. התכנית הובילה לטלטלה בשווקים הפיננסיים ולביקורת ציבורית וגרמה לפיטוריו של קווארטנג.

בנובמבר 2022, הציג תקציב צנע לממלכה שכלל העלאת מיסים וקיצוצים. הממלכה התמודדה באותה העת עם אינפלציה ומיתון.

האנט נשוי ללוסיה, ילידת שיאן שבסין, והם הורים לבן ושתי בנות.

==קישורים חיצוניים==

* 

* [https://www.jeremyhunt.org/ אתר הבחירות של ג'רמי האנט]
* [https://www.parliament.uk/biographies/commons/jeremy-hunt/1572 ג'רמי האנט] באתר הפרלמנט הבריטי
* 
* 

==הערות שוליים==

קטגוריה:שרי האוצר של בריטניה
קטגוריה:שרי התרבות, התקשורת והספורט של בריטניה
קטגוריה:חברי המפלגה השמרנית (הממלכה המאוחדת)
קטגוריה:שרי הבריאות של בריטניה
קטגוריה:שרי החוץ של בריטניה
קטגוריה:חברי הפרלמנט של הממלכה המאוחדת (2005–2010)
קטגוריה:חברי הפרלמנט של הממלכה המאוחדת (2010–2015)
קטגוריה:חברי הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2019–2024)
קטגוריה:חברי הפרלמנט של הממלכה המאוחדת (מאז 2024)
קטגוריה:בריטים שנולדו ב-1966